سنگیتا (پاکستانی اداکارہ)

پروین رضوی  (ولادت: 14 جون 1947ء) جن کو ان کے فلمی نام سنگیتا سے جانا جاتا ہے، ایک پاکستانی اداکارہ، فلمساز اور ٹیلی ویژن ڈراما سیریل کی ہدایت کارہ ہیں۔

ابتدائی زندگی 
پروین رضوی 14 جون 1947ء کو برطانوی ہند کے شہر کراچی میں پیدا ہوئیں۔ پروین رضوی کی والدہ مہتاب رضوی کا تعلق بھی فلمی دنیاسے  تھا۔ پروین کی چھوٹی بہن، نسرین رضوی (پیشہ ورانہ طور پر کویتا کے نام سے مشہور ہیں) بھی پاکستانی سنیما سے وابستہ ہیں۔ برطانوی نژاد کی امریکی اداکارہ جیا خان پروین رضوی کی بھانجی تھیں۔

ذاتی زندگی 
پروین رضوی کی پہلی شادی ساتھی پاکستانی اداکار ہمایوں قریشی سے ہوئی تھی۔ اس شادی سے ان کی ایک بیٹی بھی ہوئی۔ کچھ سالوں کے بعد، یہ شادی ناکام ہوگئی اور دونوں نے طلاق لے لی۔ اس کے بعد پروین رضوی نے مشہور کاروباری نوید اکبر بٹ سے شادی کی۔ پروین رضوی برطانوی امریکی اداکارہ جیا خان کی چاچی بھی ہیں۔

فنی زندگی 
1969ء میں، پروین رضوی ایک فلم میں، کوہ نور (1969ء) میں بچہ اداکار کے طور پر فلم نظر آئیں۔ اس فلم کی ہدایت کاری آغا حسینی نے کی تھی۔ 1971ء میں، پروین رضوی کراچی سے لاہور چلی گئیں اور لاہور میں لولی وڈ فلموں میں پیشہ وارانہ زندگی کا آغاز کیا۔ ریاض شاہد کی فلم یہ امن (1971ء) میں معاون اداکارہ کے طور پر ان کے کردار کو پاکستانی عوام نے خوب پسند کیا۔ 1976ء میں پروین رضوی نے اپنی ہی فلم سوسائٹی گرل (1976ء) کو پروڈیوس اور ہدایتکاری کرنے کے فیصلہ سے پہلے وہ درجنوں دیگر فلموں میں اداکاری کر چکی تھیں۔ پروین رضوی نے 120 سے زیادہ فلموں میں بطور اداکارہ اور پروڈیوسر ہدایتکارہ کام کیا ہے۔

سنگیتا 12 سال کی عمر سے کام کررہی ہیں۔ انہوں نے فلم 'کنگن' کے ساتھ سینما انڈسٹری میں اپنے کام کا آغاز کیا۔

اداکارہ سنگیتا کا کہنا تھا کہ 'میں اس فلم کی اداکارہ تھی لیکن میں کچھ بھی نہیں جانتی تھی، میرے والدین مجھے اس انڈسٹری میں لائے اور اس کے بعد کچھ بھی حیران کن نہیں رہا'۔

خیال رہے کہ سنگیتا اپنے کیریئر میں اداکاری، پروڈکشن اور ہدایت کاری بھی کرچکی ہیں۔

ایوارڈز 
 1978ء - نگار ایوارڈز، بہترین ہدایت کار، فلم مٹھی بھر چاول 
 نگار ایوارڈز، بہترین معاون اداکارہ، فلم یہ امن (1971ء) اور پھر نام میرا بدنام (1984ء) کے لئے 
 نگار ایوارڈز، خصوصی ایوارڈ، فلم سوسائٹی گرل اور پھر فلم سونا چاندی (1983ء) کے لئے

مزید دیکھیے 
 فہرست پاکستانی اداکارائیں
 پاکستانی سنیما

حوالہ جات 

1947ء کی پیدائشیں
اکیسویں صدی کی پاکستانی اداکارائیں
بقید حیات شخصیات
بیسویں صدی کی پاکستانی اداکارائیں
پاکستانی فلم پروڈیوسر
پاکستانی فلم ہدایت کار
پاکستانی فلمی اداکارائیں
پاکستانی مسلم شخصیات
پاکستانی ٹیلی ویژن اداکارائیں
پاکستانی ٹیلی ویژن ہدایت کار
پاکستانی ہندو شخصیات
کراچی کی اداکارائیں
کراچی کی شخصیات
لاہور کی اداکارائیں
لاہوری شخصیات
مہاجر شخصیات
نگار اعزاز جیتنے والی شخصیات
پنجابی سنیما کی اداکارائیں
اردو سنیما میں اداکارائیں
پشتو سنیما کی اداکارائیں
تمغائے حسن کارکردگی وصول کنندگان